Taung

Taung er en liten by som befinner seg i provinsen Bokone Bophirima i Sør-Afrika. Byen er lokalisert i kommunen Greater Taung i distriktet Dr Ruth Segomotsi Mompati. Byen hadde 18,289 innbyggere i 2011.

Navnet betyr løvens sted og er oppkalt etter Tau, lederen for den setswanatalende Legoya eller BaTaung-stammen. Tau betyr løve på setswana.

Stedet er kjent for oppdagelsen av barnet fra Taung i 1924. Det tilhørte arten Australopithecus africanus og er mellom 2.8 og 3.2 millioner år gammelt.

Kategori:Byer i Bokone Bophirima